pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับเร่งสร้างความเชื่อมั่นในคุณภาพ และมาตรฐานของผลไม้ไทยในตลาดต่างประเทศ ปีนี้ทุเรียนไทยสร้างมูลค่าได้กว่า 8.3 หมื่นล้านบาทแล้ว
วันอาทิตย์ที่ 4 ธันวาคม 2565
โฆษกรัฐบาลเผย นายกฯ กําชับเร่งสร้างความเชื่อมั่นในคุณภาพ และมาตรฐานของผลไม้ไทยในตลาดต่างประเทศ ปีนี้ทุเรียนไทยสร้างมูลค่าได้กว่า 8.3 หมื่นล้านบาทแล้ว
โฆษกรัฐบาลเผย นายกฯ กําชับเร่งสร้างความเชื่อมั่นในคุณภาพ และมาตรฐานของผลไม้ไทยในตลาดต่างประเทศ ปีนี้ทุเรียนไทยสร้างมูลค่าได้กว่า 8.3 หมื่นล้านบาทแล้ว
วันที่ 4 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ําให้ทุกหน่วยงานที่เกี่ยวข้องให้ความสําคัญกับมาตรฐานการส่งออกผลไม้ไทย โดยเฉพาะทุเรียนที่ถือเป็นผลไม้ยอดนิยม ควบคู่ไปกับการประชาสัมพันธ์วิธีการเลือกซื้อทุเรียนไทย โดยล่าสุดกระทรวงเกษตรและสหกรณ์ กระทรวงการต่างประเทศ และกระทรวงพาณิชย์ ได้บูรณาการการทํางานร่วมกันเพื่อสร้างการรับรู้ให้ผู้บริโภคในต่างประเทศอย่างถูกต้อง
โฆษกประจําสํานักนายกรัฐมนตรีเปิดเผยว่า จากผลความสําเร็จของการส่งออกและพัฒนาคุณภาพผลไม้ไทย โดยเฉพาะทุเรียน กรมวิชาการเกษตร กระทรวงเกษตรและสหกรณ์ ได้เผยข้อมูลการส่งออกทุเรียนไทยในตลาดจีน ซึ่งเป็นตลาดใหญ่ที่มีส่วนแบ่งตลาดถึง 90% ซึ่งทุเรียนไทยสามารถสร้างมูลค่าได้กว่า 82,805 ล้านบาท คิดเป็นปริมาณส่งออก 779,206 ตัน (ข้อมูลระหว่างวันที่ 1 กุมภาพันธ์ – 24 พฤศจิกายน 2565) ซึ่งนายกรัฐมนตรีได้เน้นย้ําให้หน่วยงานที่เกี่ยวข้อง สานต่อความเชื่อมั่นและความสําเร็จดังกล่าว โดยล่าสุดกระทรวงเกษตรและสหกรณ์ได้ดําเนินการผ่านทูตเกษตรทั้ง 11 แห่ง ใน 8 ประเทศที่เป็นประเทศเป้าหมายของผู้บริโภคทุเรียนไทย ได้แก่ จีน (ปักกิ่ง, เซี่ยงไฮ้, กว่างโจว), ญี่ปุ่น, ออสเตรเลีย, อินโดนีเซีย, สหรัฐอเมริกา (วอชิงตัน ดี.ซี., ลอสแอนเจลิส), สหภาพยุโรป, อิตาลี และรัสเซีย ให้สร้างการรับรู้ผ่านการประชาสัมพันธ์ สร้างความเชื่อมั่นในคุณภาพ มาตรฐาน และให้ความรู้ถึงวิธีการเลือกทุเรียนคุณภาพจากประเทศไทย ขณะที่กระทรวงการต่างประเทศและกระทรวงพาณิชย์จะเร่งประชาสัมพันธ์ผ่านช่องทางต่าง ๆ เช่นเดียวกัน รวมไปถึงจะเฝ้าระวังติดตามข่าวสารในสื่อออนไลน์และสื่อต่าง ๆ หากพบประเด็นกระทบต่อผลไม้ไทยให้ตรวจสอบและชี้แจงต่อสาธารณชนทันที
ทั้งนี้ วิธีการเลือกซื้อทุเรียนไทยให้ได้คุณภาพ ใช้การพิจารณาจากลักษณะภายนอกเป็นหลัก มีจุดสังเกต 5 จุด ได้แก่ 1. ปากปลิง ต้องบวมโต เห็นรอยต่อได้อย่างชัดเจน 2. ก้านผลต้องมีความแข็งแรง สีน้ําตาลเข้ม สัมผัสแล้วสากมือ 3. ร่องหนามห่าง เมื่อบีบเข้าหากันจะรู้สึกว่ามีสปริง 4. ปลายหนามแห้ง สีน้ําตาลเข้ม เปราะและหักง่าย และ 5. พูต้องสามารถสังเกตรอยแยกกลางพูได้อย่างชัดเจน
“นายกรัฐมนตรีได้ดูแลการทํางานเพื่อส่งออกผลไม้ไทยอย่างใกล้ชิด โดยรัฐบาลเห็นถึงศักยภาพและโอกาสของตลาดผลไม้ไทยในต่างประเทศ ซึ่งทุเรียนไทยเป็นอีกความสําเร็จ สะท้อนประสิทธิภาพของการบริหารจัดการการส่งออกผลไม้ สามารถยกระดับคุณภาพและมาตรฐานจนได้รับความนิยมจากผู้บริโภคในต่างประเทศอย่างต่อเนื่อง สอดคล้องกับแผนปฏิบัติการด้านการพัฒนาผลไม้ไทย พ.ศ. 2565 – 2570 ที่มุ่งเน้นการพัฒนาผลไม้ไทยให้ครอบคลุมทุกกระบวนการ ตั้งแต่การผลิต ขนส่ง และส่งออกผลไม้ที่มีคุณภาพ ได้มาตรฐานสู่ผู้บริโภค รวมทั้งสนับสนุนการเชื่อมโยงข้อมูลด้านการพัฒนาผลไม้ไทยร่วมกันระหว่างหน่วยงาน เพื่อประโยชน์ในการพัฒนาและบริหารจัดการผลไม้ไทยในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-สาธารณสุขตรวจเข้มเตือนแพลตฟอร์มค้าออนไลน์ห้ามเปิดให้ขายช่อดอกกัญชา ด้านกรมการแพทย์เผยผลศึกษาใช้สารสกัดกัญชาในผู้ป่วยระบบประสาทเห็นผลช่วยคุณภาพชีวิตดีขึ้น
วันอาทิตย์ที่ 4 ธันวาคม 2565
สาธารณสุขตรวจเข้มเตือนแพลตฟอร์มค้าออนไลน์ห้ามเปิดให้ขายช่อดอกกัญชา ด้านกรมการแพทย์เผยผลศึกษาใช้สารสกัดกัญชาในผู้ป่วยระบบประสาทเห็นผลช่วยคุณภาพชีวิตดีขึ้น
รองโฆษกรัฐบาลเผย สาธารณสุขตรวจเข้มเตือนแพลตฟอร์มค้าออนไลน์ห้ามเปิดให้ขายช่อดอกกัญชา ด้านกรมการแพทย์เผยผลศึกษาใช้สารสกัดกัญชาในผู้ป่วยระบบประสาทเห็นผลช่วยคุณภาพชีวิตดีขึ้น
วันนี้(4ธ.ค.65)น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่านายอนุทินชาญวีรกูลรองนายกรัฐมนตรีและรมว.สาธารณสุขได้กําชับหน่วยงานของกระทรวงสาธารณสุขให้ดูแลการใช้ประโยชน์จาการกัญชาให้เป็นไปตามกฎหมายโดยเฉพาะประกาศกระทรวงสาธารณสุขเรื่องสมุนไพรควบคุม(กัญชา)พ.ศ. 2565ฉบับลงวันที่11พ.ย. 65และมีผลบังคับเมื่อวันที่24พ.ย. 65ที่เน้นควบคุมช่อดอกกัญชา
เพื่อให้เป็นไปตามข้อกําชับดังกล่าวกรมการแพทย์แผนไทยและการแพทย์ทางเลือกได้มีการติดตามการขายช่อดอกกัญชาผ่านแพลตฟอร์มออนไลน์อย่างใกล้ชิดเนื่องจากตามประกาศฯนอกจากจะห้ามการขายช่อดอกกัญชาแก่เด็กอายุต่ํากว่า20ปีนักเรียนนักศึกษาสตรีมีครรภ์หรือสตรีที่อยู่ระหว่างให้นมบุตรตลอดจนห้ามขายผ่านตู้อัตโนมัติแล้วยังห้ามขายผ่านช่องทางอิเล็กทรอนิกส์ทุกประเภทด้วย
“กรมการแพทย์แผนไทยฯได้มอนิเตอร์ช่องทางอิเล็กทรอนิกส์และพบว่าหลังมีประกาศกระทรวงฯฉบับใหม่ห้ามแต่ยังมีการขายช่อดอกกัญชาในแพลตฟอร์มค้าออนไลน์อยู่ตอนนี้กรมฯได้มีการทําหนังสื่อแจ้งไปยังแพลตฟอร์มบางแห่งแล้วและทยอยตรวจสอบแพลตฟอร์มอื่นๆหากพบจะดําเนินการลักษณะเดียวกันซึ่งหากเตือนแล้วไม่มีการปิดกั้นผู้ค้าก็ต้องถือว่าแพลตฟอร์มเป็นผู้ฝ่าฝืนประกาศกระทรวงสาธารณสุขและผิดตามกฎหมายด้วย”น.ส.ไตรศุลีกล่าว
น.ส.ไตรศุลีกล่าวว่านายอนุทินได้เน้นย้ํากับหน่วยงานที่เกี่ยวข้องว่าในช่วงเวลาที่ร่างพ.ร.บ.กัญชากัญชงพ.ศ....ยังอยู่ในกระบวนการพิจารณาของสภาผู้แทนฯให้ทุกหน่วยงานดูแลให้อยู่ภายใต้กฎหมายที่มีอยู่ให้ดีที่สุดเพื่อให้ประชาชนได้รับประโยชน์สูงสุดจากกัญชาซึ่งงานวิจัยทางการแพทย์หลายงานได้ยืนยันว่าสามารถดูแลสุขภาพและให้การบําบัดผู้ป่วยหลายโรคให้มีคุณภาพชีวิตที่ดีขึ้น
ล่าสุดกรมการแพทย์ได้ร่วมกับสมาคมกุมารประสาทวิทยา(ประเทศไทย)ติดตามผลการการรักษาผู้ป่วยโรคลมชักรักษายากในเด็กด้วยสารสกัดกัญชาCBDทั่วประเทศซึ่งเป็นการติดตามศึกษาต่อเนื่องจากที่ได้ร่วมกับโดยสถาบันประสาทวิทยาและสถาบันสุขภาพเด็กแห่งชาติมหาราชินีศึกษาการใช้สารสกัดกัญชาในเด็กกลุ่มตัวอย่างที่พบว่าผู้ป่วยมีอาการชักรุนแรงลดลง50%และสารสกัดกัญชานี้ก็ได้รับการบรรจุในบัญชียาหลักแห่งชาติด้านสมุนไพรบัญชี3ตั้งแต่วันที่14พ.ค. 64โดยหากการติดตามผลการรักษาทั่วประเทศได้ข้อมูลความปลอดภัยและประสิทธิผลที่เชื่อถือได้แล้วจะนําไปสู่การเสนอเข้าสู่บัญชียาหลักแห่งชาติด้านสมุนไพรบัญชี1ในปี2567ต่อไป
นอกจากนี้กรมการแพทย์ยังอยู่ระหว่างการศึกษาการใช้สารสกัดกัญชากับผู้ป่วยโรคระบบประสาทอื่นๆเช่นผู้ป่วยที่มีอาการเกร็งและอาการปวดที่เกิดจากโรคปลอกประสาทส่วนกลางอักเสบรวมถึงผู้ป่วยโรคพาร์กินสันซึ่งมีข้อมูลบ่งชี้ในเบื้องต้นว่าหลังการใช้สารสกัดกัญชาแล้วผู้ป่วยมีคุณภาพชีวิตที่ดีขึ้นเช่นลดพฤติกรรมผิดปกติขณะนอนส่วนผู้ป่วยพาร์กินสันที่มีอาการทางจิตก็พบว่าสามารถอาการทางจิตลดลงซึ่งจะได้มีการขยายผลการศึกษาในวงกว้างต่อไป
————
รัฐบาลไทย-ข่าวทำเนียบรัฐบาล-ก.อุตสาหกรรม ยกขบวนสินค้าจากผู้ประกอบการ SMEs ช้อปกันสนั่น...ใจกลางเมือง ณ ศูนย์การค้าเอ็ม บี เค เซ็นเตอร์
วันจันทร์ที่ 5 ธันวาคม 2565
ก.อุตสาหกรรม ยกขบวนสินค้าจากผู้ประกอบการ SMEs ช้อปกันสนั่น...ใจกลางเมือง ณ ศูนย์การค้าเอ็ม บี เค เซ็นเตอร์
ก.อุตสาหกรรม ยกขบวนสินค้าจากผู้ประกอบการ SMEs ช้อปกันสนั่น...ใจกลางเมือง ณ ศูนย์การค้าเอ็ม บี เค เซ็นเตอร์
เมื่อวันที่ 3 ธันวาคม 2565 ดร.กฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วยอุตสาหกรรมจังหวัดเชียงราย อุตรดิตถ์ เพชรบูรณ์ กําแพงเพชร อุดรธานี หนองคาย หนองบัวลําภู บึงกาฬ กาฬสินธุ์ สกลนคร มหาสารคาม ปทุมธานี สมุทรปราการ กาญจนบุรี นราธิวาส และจังหวัดยะลา เข้าร่วมงาน อุตสาหกรรมแฟร์ “สินค้าดี เพื่อประชาชน” ที่ยกขบวนสินค้าจากร้านค้าผู้ประกอบการ SMEs กว่า 60 ร้าน มาออกบูธให้ได้เลือกชม ชิม ช้อป กันอย่างจุใจ เพื่อสนับสนุนผู้ประกอบการ SMEs สู้ภาวะวิกฤติเศรษฐกิจ พร้อมการออกร้านจําหน่ายสินค้าอุปโภคบริโภค จากเครือสหพัฒน์ เครือ CP และอื่น ๆ ทั้งของกิน ของใช้ สินค้าแปรรูป ของตกแต่งบ้าน ในราคาประหยัด รวมทั้ง กิจกรรมอบรมสัมมนา เพื่อเป็นของขวัญปีใหม่ให้กับผู้ประกอบการ SMEs และประชาชนทุกคน ระหว่างวันที่ 1- 4 ธันวาคม 2565 ณ ชั้น 4 โซน D Money Park ศูนย์การค้าเอ็ม บี เค เซ็นเตอร์
กระทรวงอุตสาหกรรม โดยกองทุนพัฒนาเอสเอ็มอีตามแนวประชารัฐ ได้จัดงาน อุตสาหกรรมแฟร์ “สินค้าดี เพื่อประชาชน” ขึ้นเพื่อสนับสนุนพื้นที่ขายสินค้าสําหรับผู้ประกอบการ SMEs ซึ่งจะสามารถช่วยกระตุ้นยอดขายให้ SMEs ได้ การจัดงานครั้งนี้ เป็นครั้งที่ 4 จากจํานวนทั้งหมด 5 ครั้ง โดยที่ผ่านมา จัดที่ ศูนย์การค้าเซ็นทรัล พระราม 2 และ ศูนย์การค้าเซ็นทรัล เวสต์เกต เซ็นทรัลบางนา ซึ่งสามารถสร้างยอดขายให้กับผู้ประกอบการ SMEs ได้เป็นอย่างดี ภายในงานนอกจากจะได้เลือกซื้อสินค้าในราคาพิเศษจากผู้ประกอบการ SMEs ทั่วประเทศแล้ว ยังสามารถเข้าร่วมสัมมนาเพื่อรับความรู้จากวิทยากรชื่อดัง ที่จะมาสร้างแรงบันดาลใจให้กับ SMEs ในการสร้างรายได้ผ่านช่องทางออนไลน์ให้ปัง เรียกได้ว่าเป็นของขวัญปีใหม่ จากกระทรวงอุตสาหกรรม ที่มอบให้กับผู้ประกอบการ และประชาชนทุกคน
ทั้งนี้ สําหรับใครที่ยังช้อปไม่จุใจสามารถร่วมงาน อุตสาหกรรมแฟร์ ภายใต้แนวคิด “ซื้อของไทย ใช้ของดี สร้างอาชีพ เสริมธุรกิจที่ดีพร้อม” เพื่อต่อยอดผลสําเร็จของโครงการพัฒนาอาชีพเสริม เพิ่มรายได้ให้ชุมชนดีพร้อม ระหว่างวันที่ 1 – 4 ธันวาคม 2565 ณ อาคารเอ็กซิบิชั่น ฮอลล์ 9 - 12 ศูนย์แสดงสินค้าและการประชุมอิมแพ็ค เมืองทองธานี หรือตามไปช้อปกันต่อแบบจุกๆ ในวันที่ 13 -16 ธันวาคม 2565 เซ็นทรัลลาดพร้าว
รัฐบาลไทย-ข่าวทำเนียบรัฐบาล-ดีอีเอส ย้ำข่าวปลอม ห้ามสแกนจ่ายเงินค่าปรับ ผ่านใบสั่งเจ้าหน้าที่พนักงานเด็ดขาด
วันจันทร์ที่ 5 ธันวาคม 2565
ดีอีเอส ย้ําข่าวปลอม ห้ามสแกนจ่ายเงินค่าปรับ ผ่านใบสั่งเจ้าหน้าที่พนักงานเด็ดขาด
ดีอีเอส ย้ําข่าวปลอม ห้ามสแกนจ่ายเงินค่าปรับ ผ่านใบสั่งเจ้าหน้าที่พนักงานเด็ดขาด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการแชร์ข้อมูลในสื่อออนไลน์เกี่ยวกับประเด็นเรื่องห้ามสแกนจ่ายเงินค่าปรับผ่านใบสั่งเจ้าหน้าที่พนักงานเด็ดขาด ทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับสํานักงานตํารวจแห่งชาติพบว่าประเด็นดังกล่าวนั้นเป็นข้อมูลเท็จ
โดยทางสํานักงานตํารวจแห่งชาติได้ตรวจสอบข้อมูลและชี้แจงถึงประเด็นนี้ว่าตามภาพคือใบสั่งไม่ใช่ใบเสร็จเป็นใบสั่งจริงและสามารถสแกนจ่ายได้โดยการออกใบสั่งเจ้าหน้าที่ตํารวจจราจรที่ดําเนินการมี2กรณีคือ
1.จะให้ใบสั่งอิเล็กทรอนิกส์ต่อตัวผู้ขับขี่ให้สะดวกต่อการชําระค่าปรับได้และลิ้งค์เชื่อมไปที่ระบบฐานข้อมูลทันทีโดยเครื่องออกใบสั่งตัวนี้จะมีตัวอ่านบัตรประชาชนอยู่ในตัวเมื่อเสียบบัตรประชาชนเข้าเครื่องจะมีข้อมูลผู้ขับขี่ทันทีซึ่งเป็นส่วนใหญ่ที่ประชาชนได้รับจากตํารวจจราจรและ2.จะแปะหน้ารถกรณีรถถูกล็อกล้อตามหาตัวผู้ขับขี่ไม่ได้เท่านั้นยังไม่มีการส่งใบสั่งลักษณะนี้ไปที่บ้านเหมือนกรณีใบสั่งกล้องวงจรปิดที่ก็ต้องมีภาพหมายเลขทะเบียนรถยืนยันตัวด้วยเช่นกัน
ดังนั้นขอให้ประชาชนอย่าหลงเชื่อข้อมูลดังกล่าวไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
___________________
รัฐบาลไทย-ข่าวทำเนียบรัฐบาล-รฟท. ชี้แจง เหตุขบวนรถสินค้าคอนเทนเนอร์บรรทุกยางพารา ที่ 707 (หาดใหญ่ - ปาดังเบซาร์)
วันจันทร์ที่ 5 ธันวาคม 2565
รฟท. ชี้แจง เหตุขบวนรถสินค้าคอนเทนเนอร์บรรทุกยางพารา ที่ 707 (หาดใหญ่ - ปาดังเบซาร์)
ตกรางระหว่างสถานีคลองแงะ - ปาดังเบซาร์ ไม่มีผู้ได้รับบาดเจ็บ
เมื่อเวลา 12.50 น. วันที่ 3 ธันวาคม 2565 การรถไฟแห่งประเทศไทย (รฟท.) กระทรวงคมนาคม ได้รับแจ้งเหตุ ขบวนรถสินค้าคอนเทนเนอร์บรรทุกยางพารา ที่ 707 เกิดเหตุขบวนรถตกราง ขณะทําขบวนเดินรถระหว่างสถานีคลองแงะ - ปาดังเบซาร์ อําเภอ สะเดา จังหวัดสงขลา ส่งผลให้มีรถพ่วงตกรางจํานวน 10 คัน จากจํานวน 15 คัน กีดขวางการเดินรถเส้นทางสายชุมทางหาดใหญ่ - ปาดังเบซาร์ โดยไม่พบพนักงานหรือผู้ใดได้รับอันตราย แต่สภาพทางได้รับความเสียหายมากทําให้ต้องปิดเส้นทางรถไฟหาดใหญ่-ปาดังเบซาร์ เพื่อดําเนินการซ่อมแซม และขณะนี้เจ้าหน้าที่ฝ่ายความมั่นคงและเจ้าหน้าที่การรถไฟฯ อยู่ระหว่างการเข้าตรวจสอบหาสาเหตุของรถไฟตกรางว่ามาจากสาเหตุใด
อย่างไรก็ตาม ในส่วนของการเดินรถเส้นทางสายใต้ยังคงเปิดให้บริการได้ตามปกติ แต่ได้มีการปรับเปลี่ยนเส้นทางบางส่วนเพื่อเลี่ยงผลกระทบจากจุดเกิดเหตุ ดังนี้
- ขบวนรถพิเศษโดยสารที่ 949/950 (ชุมทางหาดใหญ่ - ปาดังเบซาร์ - ชุมทางหาดใหญ่) งดเดิน
- ขบวนรถด่วนพิเศษที่ 46 (ปาดังเบซาร์ - ชุมทางหาดใหญ่) งดเดินจากปาดังเบซาร์ - ชุมทางหาดใหญ่ และขนถ่ายผู้โดยสารทางรถยนต์จากปาดังเบซาร์ - ชุมทางหาดใหญ่
ทั้งนี้ การรถไฟฯ ขออภัยในความไม่สะดวกมา ณ โอกาสนี้ โดยผู้โดยสารสามารถสอบถามรายละเอียดเพิ่มเติมได้ที่ สายด่วนลูกค้าสัมพันธ์ CALL CENTER 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ มุ่งพัฒนาต่อยอด “นวัตกรรมยานยนต์รถและเรือไฟฟ้า” สร้างสมดุลระหว่างเศรษฐกิจพร้อมรักษาสิ่งแวดล้อม ด้วยเทคโนโลยีและนวัตกรรม เพื่อการเจริญเติบโตที่สมดุล และยั่งยืน ตามแนวทางเศรษฐกิจ BCG
วันจันทร์ที่ 5 ธันวาคม 2565
โฆษกรัฐบาลเผย นายกฯ มุ่งพัฒนาต่อยอด “นวัตกรรมยานยนต์รถและเรือไฟฟ้า” สร้างสมดุลระหว่างเศรษฐกิจพร้อมรักษาสิ่งแวดล้อม ด้วยเทคโนโลยีและนวัตกรรม เพื่อการเจริญเติบโตที่สมดุล และยั่งยืน ตามแนวทางเศรษฐกิจ BCG
โฆษกรัฐบาลเผย นายกฯ มุ่งพัฒนาต่อยอด “นวัตกรรมยานยนต์รถและเรือไฟฟ้า” สร้างสมดุลระหว่างเศรษฐกิจพร้อมรักษาสิ่งแวดล้อม ด้วยเทคโนโลยีและนวัตกรรม เพื่อการเจริญเติบโตที่สมดุล และยั่งยืน ตามแนวทางเศรษฐกิจ BCG
วันนี้ (5 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกภาคส่วนร่วมเดินหน้าผลักดันวาระแห่งความยั่งยืน บนพื้นฐานโมเดลเศรษฐกิจ BCG โดยกระทรวงคมนาคมเดินหน้านโยบายนํายานยนต์ไฟฟ้ามาใช้ในระบบขนส่งสาธารณะของไทย อาทิ รถโดยสารพลังงานไฟฟ้า Thai smile bus และเรือไฟฟ้าโดยสาร MINE Smart Ferry นวัตกรรมไทย
โฆษกประจําสํานักนายกรัฐมนตรีกล่าวว่า นายกรัฐมนตรีต้องการให้ทุกภาคส่วนเข้ามามีส่วนร่วมในการสนับสนุนการพัฒนาเศรษฐกิจของไทยอย่างสมดุล ยั่งยืน และครอบคลุม โดยไม่ทิ้งใครไว้ข้างหลัง ผ่านการขับเคลื่อนโมเดลเศรษฐกิจ BCG รวมถึงให้บรรลุเป้าหมายเพื่อแก้ไขปัญหาด้านสภาพภูมิอากาศของไทย และสนับสนุนเศรษฐกิจและสังคมคาร์บอนต่ํา โดยนายกรัฐมนตรีเชื่อมั่นในศักยภาพของภาคธุรกิจไทย โดยเฉพาะ SMEs และ startup โดยเฉพาะอย่างยิ่งในด้านเทคโนโลยีและนวัตกรรม ซึ่งระบบการขนส่งสาธารณะถือเป็นส่วนหนึ่งที่ส่งผลต่อภูมิอากาศของโลก
รัฐบาลโดยกระทรวงคมนาคมจึงได้นํายานยนต์ไฟฟ้ามาใช้ในระบบขนส่งสาธารณะของประเทศไทยมากขึ้น ‘นวัตกรรมยานยนต์รถและเรือไฟฟ้า’ จึงถือเป็นความสําเร็จหนึ่งที่มาจากความร่วมมือของทุกภาคส่วนในการส่งเสริมความสมดุลระหว่างเศรษฐกิจกับการรักษาสิ่งแวดล้อมด้วยนวัตกรรม เป็นไปตามแนวคิดและนโยบาย “BCG Model” ซึ่งได้มีการเปิดตัวไปในการประชุมผู้นําเขตเศรษฐกิจเอเปค (APEC 2022) ที่ผ่านมา โดยนวัตกรรมยานยนต์รถและเรือไฟฟ้านี้ยังได้รับรางวัลนวัตกรรมแห่งชาติ ด้านเศรษฐกิจ ประจําปี 2563 จากสํานักงานนวัตกรรมแห่งชาติ (NIA) อีกด้วย
“นายกรัฐมนตรีเชื่อมั่นในการพัฒนาอย่างสมดุล และยั่งยืน ความท้าทายเรื่องสิ่งแวดล้อมไม่ใช่เรื่องที่ไกลตัวอีกต่อไป และการผลักดันของไทยในทุกเวที ทั้งในและระหว่างประเทศเป็นไปตามนโยบายที่ไทยให้ความสําคัญมาโดยตลอด ทั้งนี้ นายกรัฐมนตรีจึงมีแนวทางก้าวหน้าพร้อมพัฒนาศักยภาพของประเทศด้านนวัตกรรม และเทคโนโลยีอย่างสม่ําเสมอ เพื่อเสริมความสมดุลระหว่างเศรษฐกิจกับการรักษาสิ่งแวดล้อมด้วยนวัตกรรม โดยรัฐบาลจึงได้ผลักดันเพิ่มประสิทธิภาพบริการขนส่งสาธารณะแก่ประชาชน ส่งเสริมให้ใช้รถขนส่งสาธารณะ EV บริการประชาชน ซึ่งเพื่อช่วยแก้ไขปัญหาฝุ่นละอองขนาดเล็ก PM 2.5 อันเป็นปัญหาด้านสิ่งแวดล้อมที่สําคัญที่ประเทศไทยกําลังเผชิญอยู่ด้วย” นายอนุชา กล่าว
รัฐบาลไทย-ข่าวทำเนียบรัฐบาล-ปลัด ก.อุตฯ ร่วมทำบุญตักบาตรวันพ่อแห่งชาติ ถวายเป็นพระราชกุศล
วันจันทร์ที่ 5 ธันวาคม 2565
ปลัด ก.อุตฯ ร่วมทําบุญตักบาตรวันพ่อแห่งชาติ ถวายเป็นพระราชกุศล
ปลัด ก.อุตฯ ร่วมทําบุญตักบาตรวันพ่อแห่งชาติ ถวายเป็นพระราชกุศล
วันนี้ (5 ธันวาคม 2565) เวลา 08.00 น. ดร.ณัฐพล รังสิตพล ปลัดกระทรวงอุตสาหกรรม ร่วมพิธีทําบุญตักบาตรถวายพระราชกุศล พิธีถวายพานพุ่มดอกไม้ และพิธีถวายบังคม เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ประจําปี 2565 ณ ท้องสนามหลวง โดยมี พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี เข้าร่วมในพิธีดังกล่าว
กิจกรรมในวันนี้ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และนางสาวชลาริน นิลพิฤกษ์ ผู้อํานวยการกองกลาง สํานักงานปลัดกระทรวงอุตสาหกรรม พร้อมด้วยเจ้าหน้าที่กระทรวงอุตสาหกรรม เข้าร่วมพิธีด้วย
รัฐบาลไทย-ข่าวทำเนียบรัฐบาล-โฆษกรัฐบาลยืนยัน นายกรัฐมนตรีรับฟังทุกเหตุผล ปรึกษาผู้เชี่ยวชาญ พิจารณาข้อมูลอย่างรอบด้านและรอบคอบทุกครั้งก่อนสั่งการ
วันจันทร์ที่ 5 ธันวาคม 2565
โฆษกรัฐบาลยืนยัน นายกรัฐมนตรีรับฟังทุกเหตุผล ปรึกษาผู้เชี่ยวชาญ พิจารณาข้อมูลอย่างรอบด้านและรอบคอบทุกครั้งก่อนสั่งการ
โฆษกรัฐบาลยืนยัน นายกรัฐมนตรีรับฟังทุกเหตุผล ปรึกษาผู้เชี่ยวชาญ พิจารณาข้อมูลอย่างรอบด้านและรอบคอบทุกครั้งก่อนสั่งการ
วันที่ 5 ธันวาคม 2565 นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี กล่าวถึงข้อวิจารณ์พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ว่าเป็นคนไม่ฟังใครนั้น เป็นสิ่งที่คนภายนอกมักเข้าใจผิด
โฆษกประจําสํานักนายกรัฐมนตรียืนยันว่า พลเอก ประยุทธ์ จันทร์โอชาเป็นคนละเอียดรอบคอบ คํานึงถึงผลกระทบที่อาจเกิดขึ้นตลอดเวลา ทุกครั้งที่ปฏิบัติหน้าที่ ท่านนายกฯ จะเริ่มต้นด้วยการเชิญประชุมเพื่อรับฟังความคิดเห็นจากผู้เชี่ยวชาญ ผู้ทรงคุณวุฒิ และทุกหน่วยงานที่เกี่ยวข้องเสียก่อน เพื่อรวบรวมข้อมูลอย่างรอบด้าน รวมถึงตรวจสอบความถูกต้องทางกฎหมาย และพิจารณาถึงผลดีและผลเสียที่จะตามมา โดยเฉพาะอย่างยิ่งประโยชน์ที่ประชาชนจะได้รับ และเป็นผลดีต่อประเทศชาติโดยรวม ทั้งในปัจจุบันและอนาคต นํามาพิจารณาเพื่อหาข้อสรุปที่เป็นมติจากที่ประชุมเห็นชอบร่วมกัน แล้วจึงออกเป็นข้อสั่งการก่อนนําไปใช้เป็นแนวทางในการปฏิบัติต่อไป
การที่ท่านนายกรัฐมนตรีทํางานละเอียดรอบคอบ และคํานึงถึงทุกกลุ่มเช่นนี้ บางครั้งจึงอาจดูเหมือนว่าท่านนายกรัฐมนตรีต้องอธิบายเหตุผลของข้อสั่งการต่างๆ อยู่เสมอ นั่นเพราะต้องการทําความเข้าใจกับผู้ปฏิบัติที่ต้องนํานโยบายไปดําเนินการ ให้ทราบหลักคิดและที่มาของนโยบายต่างๆ อีกทั้งต้องการให้ผู้เกี่ยวข้องทุกฝ่ายได้เข้าใจและสนับสนุนการดําเนินงานตามมาตรการที่ออกมาในการปฏิบัติจริง เพื่อให้เกิดผลสําเร็จ และพยายามหลีกเลี่ยงผลกระทบที่อาจเกิดขึ้น-ให้มากที่สุดเท่านั้นเอง
“ท่านนายกรัฐมนตรีเป็นผู้ที่มีความมุ่งมั่นตั้งใจทํางานอย่างจริงจัง การจะสั่งการใดๆ มักจะเชิญผู้มีประสบการณ์ ผู้มีความรู้ความสามารถ รวมถึงผู้ปฏิบัติงาน และรับฟังทุกหน่วยงานที่มีส่วนเกี่ยวข้อง โดยต้องการให้เกิดผลสําเร็จเป็นรูปธรรม และเห็นผลโดยเร็ว โดยเฉพาะอย่างยิ่งประเด็นที่เกี่ยวข้องและมีผลกระทบกับประชาชน ซึ่งเมื่อมีแต่เรื่องงานอยู่ในใจ บางครั้งอาจดูเหมือนท่านเป็นคนใจร้อน หรือพูดอธิบายเยอะ แต่จริงๆ แล้วท่านมีหัวใจที่คํานึงถึงแต่ประเทศชาติ และประชาชน ต้องการให้งานสําเร็จ ช่วยพี่น้องประชาชนได้เร็วที่สุดและมากที่สุด เพื่อขับเคลื่อนประเทศชาติตามแผนที่ได้วางไว้” นายอนุชา บูรพชัยศรี กล่าว
รัฐบาลไทย-ข่าวทำเนียบรัฐบาล-ดีอีเอส ร่วมพิธีทำบุญตักบาตรถวายเป็นพระราชกุศล เนื่องในวันชาติและพ่อแห่งชาติ 5 ธันวาคม 2565
วันจันทร์ที่ 5 ธันวาคม 2565
ดีอีเอส ร่วมพิธีทําบุญตักบาตรถวายเป็นพระราชกุศล เนื่องในวันชาติและพ่อแห่งชาติ 5 ธันวาคม 2565
ดีอีเอส ร่วมพิธีทําบุญตักบาตรถวายเป็นพระราชกุศล เนื่องในวันชาติและพ่อแห่งชาติ 5 ธันวาคม 2565
วันนี้(5ธันวาคม65) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมและศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมพร้อมด้วยผู้บริหารกระทรวงฯร่วมพิธีทําบุญตักบาตรวางพานพุ่มดอกไม้และถวายบังคมเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติ5ธันวาคม2565ณบริเวณพิธีท้องสนามหลวง
___________________
รัฐบาลไทย-ข่าวทำเนียบรัฐบาล-นายกฯ และภริยาเป็นประธานพิธีเจริญพระพุทธมนต์และทำบุญตักบาตร เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันจันทร์ที่ 5 ธันวาคม 2565
นายกฯ และภริยาเป็นประธานพิธีเจริญพระพุทธมนต์และทําบุญตักบาตร เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายกฯ และภริยาเป็นประธานพิธีเจริญพระพุทธมนต์และทําบุญตักบาตร เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (5 ธันวาคม 2565) เวลา 07.30 น. ณ บริเวณพิธีท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนางนราพร จันทร์โอชา ภริยา เป็นประธานในพิธีเจริญพระพุทธมนต์และทําบุญตักบาตร เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 โดยมีคณะองคมนตรีและภริยา ประธานรัฐสภา ประธานศาลฎีกาและภริยา ประธานวุฒิสภา ประธานองค์กรตามรัฐธรรมนูญและภริยา รองนายกรัฐมนตรีและภริยา หน่วยราชการในพระองค์ เลขาธิการนายกรัฐมนตรี ผู้ว่าราชการกรุงเทพมหานคร ผู้บัญชาการเหล่าทัพและภริยา ผู้บัญชาการตํารวจแห่งชาติและภริยา หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร และผู้แทนองค์กรภาคีเครือข่ายภาคเอกชน ร่วมพิธี
เมื่อนายกรัฐมนตรีและภริยาเดินทางถึงปะรําพิธีท้องสนามหลวง พระสงฆ์ จํานวน 10 รูปขึ้นนั่งอาสน์สงฆ์ นายกรัฐมนตรีจุดเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เจ้าหน้าที่อาราธนาศีล พระสงฆ์ให้ศีล พระสงฆ์ให้ศีล จบ สวดพระพุทธมนต์
จากนั้น คณะองคมนตรีและภริยา นายกรัฐมนตรีและภริยา ประธานรัฐสภา ประธานศาลฎีกาและภริยา ประธานวุฒิสภา ประธานองค์กรตามรัฐธรรมนูญและภริยา รองนายกรัฐมนตรีและภริยา หน่วยราชการในพระองค์ ถวายเครื่องไทยธรรมแด่พระสงฆ์ จํานวน 10 รูป นายกรัฐมนตรีถวายผ้าไตร จํานวน 10 ไตร พระสงฆ์สดัปกรณ์ อนุโมทนา นายกรัฐมนตรีกรวดน้ํารับพร กราบลาพระรัตนตรัย ถวายความเคารพพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ต่อจากนั้น นายกรัฐมนตรีและภริยา นําผู้เข้าร่วมพิธีร่วมตักบาตรพระสงฆ์ จํานวน 189 รูป เสร็จพิธี
/////////
รัฐบาลไทย-ข่าวทำเนียบรัฐบาล-​สำนักงานตำรวจแห่งชาติยืนยัน “ใบสั่งจริง แสกนจ่ายได้” แปะหน้ารถกรณีหาตัวคนขับไม่เจอเท่านั้น
วันจันทร์ที่ 5 ธันวาคม 2565
​สํานักงานตํารวจแห่งชาติยืนยัน “ใบสั่งจริง แสกนจ่ายได้” แปะหน้ารถกรณีหาตัวคนขับไม่เจอเท่านั้น
​สํานักงานตํารวจแห่งชาติยืนยัน “ใบสั่งจริง แสกนจ่ายได้” แปะหน้ารถกรณีหาตัวคนขับไม่เจอเท่านั้น
วันนี้ 5 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า ตามที่มีการแชร์รูปภาพในเฟซบุ๊กโดยระบุว่าห้ามสแกนจ่ายเงินค่าปรับ ผ่านใบสั่งเจ้าหน้าที่ที่แปะหน้ารถ โดยบอกว่าเป็นใบสั่งปลอม ทางสํานักงานตํารวจแห่งชาติ ชี้แจงว่าตามภาพ เป็นใบสั่งจริง และประชาชนสามารถเสียค่าปรับด้วยการสแกนจ่ายได้
โดยการออกใบสั่ง เจ้าหน้าที่ตํารวจจราจร ที่ดําเนินการมี 2 กรณี คือ
1. จะให้ใบสั่งอิเล็กทรอนิกส์ต่อตัวผู้ขับขี่ ให้สะดวกต่อการชําระค่าปรับได้และลิงก์เชื่อมไปที่ระบบฐานข้อมูลทันทีโดยเครื่องออกใบสั่งตัวนี้ จะมีตัวอ่านบัตรประชาชนอยู่ในตัว เมื่อเสียบบัตรประชาชนเข้าเครื่องจะมีข้อมูลผู้ขับขี่ทันที ซึ่งเป็นส่วนใหญ่ที่ประชาชนได้รับจากตํารวจจราจร
2. จะแปะหน้ารถ กรณีรถถูกล็อกล้อ ตามหาตัวผู้ขับขี่ไม่ได้เท่านั้น ยังไม่มีการส่งใบสั่งลักษณะนี้ไปที่บ้าน เหมือนกรณีใบสั่งกล้องวงจรปิด ที่ก็ต้องมีภาพหมายเลขทะเบียนรถยืนยันตัวด้วยเช่นกัน
นางสาวรัชดา กล่าวเพิ่มเติมว่า ทางสํานักงานตํารวจแห่งชาติได้มีการออกใบสั่งจราจรรูปแบบใหม่ แบบอิเล็กทรอนิกส์ (e-Payment) เชื่อมโยงฐานข้อมูลใบสั่งของสถานีตํารวจทั่วประเทศ และกรมการขนส่งทางบก เพื่อให้บริการรับชําระค่าปรับจราจรใบสั่งทุกประเภท สามารถทํารายการได้ด้วยตนเอง ตลอด 24 ชั่วโมง ผ่านแอปพลิเคชัน “Krungthai NEXT” และ “เป๋าตัง” โดยไม่มีค่าธรรมเนียม และ สามารถชําระค่าปรับใบสั่งผ่านทางเว็บไซต์ใบสั่งจราจรออนไลน์สําหรับประชาชน (e-Ticket) https://ptm.police.go.th/ ด้วยบัตรเดบิตและบัตรเครดิต ยกระดับการให้บริการแก่ประชาชนได้รวดเร็วและมีประสิทธิภาพยิ่งขึ้น ประหยัดเวลาในการเดินทาง พร้อมบริการตรวจสอบแต้มจราจรผ่านระบบออนไลน์ ขณะเดียวกัน ยังคงใช้ใบสั่งรูปแบบเก่า ที่เป็นแบบการจดบันทึกควบคู่กันไป
รัฐบาลไทย-ข่าวทำเนียบรัฐบาล-​นายกรัฐมนตรีเชิญชวนประชาชน ร่วมกิจกรรม “วันดินโลก”  เทิดพระเกียรติ ในหลวง ร.9 สร้างความตระหนักรู้ ความสำคัญของดิน
วันจันทร์ที่ 5 ธันวาคม 2565
​นายกรัฐมนตรีเชิญชวนประชาชน ร่วมกิจกรรม “วันดินโลก”  เทิดพระเกียรติ ในหลวง ร.9 สร้างความตระหนักรู้ ความสําคัญของดิน
​นายกรัฐมนตรีเชิญชวนประชาชน ร่วมกิจกรรม “วันดินโลก”  เทิดพระเกียรติ ในหลวง ร.9 สร้างความตระหนักรู้ ความสําคัญของดิน
วันที่ 5 ธ.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม เชิญชวนประชาชนร่วมกิจกรรมวันดินโลก ซึ่งตรงกับวันที่ 5 ธ.ค.ของทุกปี กระทรวงเกษตรและสหกรณ์ โดยกรมพัฒนาที่ดิน ได้จัดงาน "วันดินโลก World Soil Day” ขึ้นระหว่างวันที่ 4-7 ธ.ค. 2565 ที่สถานีพัฒนาที่ดินตาก ต.แม่ท้อ อ.เมือง จ.ตาก พร้อมกําหนดให้สถานีพัฒนาที่ดินทุกจังหวัด ได้บูรณาการเครือข่ายการพัฒนาที่ดินที่เกี่ยวข้อง ทั้งภาครัฐ เอกชน สถาบันการศึกษา ชุมชน เกษตรกร และภาคประชาชน จัดงานวันดินโลก ตลอดเดือน ธ.ค. 2565 เพื่อสร้างความตระหนักถึงความสําคัญของดิน ซึ่งเป็นทรัพยากรธรรมชาติที่สําคัญต่อการดํารงชีพของสิ่งมีชีวิตทุกชนิดบนโลก
นอกจากนี้ หลายหน่วยงานยังได้จัดงานและประชาชนสามารถเข้าร่วม อาทิ กระทรวงมหาดไทยได้จัดกิจกรรมวันดินโลกในทุกอําเภอในวันที่ 5 ธ.ค. ส่วนที่จังหวัดอุบลราชธานีได้จัดกิจกรรมเพื่อสร้างความตระหนักรู้ความสําคัญของดินเป็นเวลา 7 วัน ตั้งแต่ 2-8 ธ.ค. ในอําเภอต่างๆ เริ่มตั้งแต่กิจกรรม Kick-off ในวันที่2 ธ.ค. ณ วัดป่าศรีแสงธรรม ต.ห้วยยาง อ.โขงเจียม
น.ส.ไตรศุลี กล่าวว่า ที่ประชุมสมัชชาใหญ่แห่งสหประชาชาติเมื่อปี 2556 ได้กําหนดให้วันที่ 5 ธ.ค. เป็นวันดินโลกอย่างเป็นทางการ เพื่อเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงงานตลอดพระชนม์ชีพ ในการศึกษาค้นคว้าวิธีการจัดการดินและแก้ไขปัญหาทรัพยากรดินเพื่อให้เกษตรกรอยู่ดีกินดี โดยพระราชปณิธานของพระองค์มีส่วนสําคัญในการพัฒนาคุณภาพชีวิตของผู้คนนับล้านผ่านการจัดการดินอย่างยั่งยืน
สําหรับวันดินโลกปี 2565 นี้ องค์การอาหารและเกษตรแห่งสหประชาชาติ (FAO) ได้กําหนดหัวข้อ “Soils, where food begins อาหารก่อกําเนิดเกิดจากดิน” เพื่อรณรงค์ให้ทั่วโลกตระหนักถึงปัญหาการสูญเสียธาตุอาหารในดิน ซึ่งเป็นกระบวนการหลักของดินเสื่อมโทรม และเป็นภัยที่คุกคามต่อความมั่นคงและความยั่งยืนทางด้านอาหารในระดับโลก เนื่องจากดินเป็นต้นกําเนิดของอาหาร จึงได้เน้นความสําคัญของการสร้างสุขภาพดินที่ดี ซึ่งจะส่งผลถึงความมั่นคงและปลอดภัยทางอาหารและสิ่งแวดล้อมที่ดีตามแนวคิด One Health ซึ่งหมายถึงการพัฒนาสุขภาพคน สัตว์และสิ่งแวดล้อมที่มีความเกี่ยวข้อง และเชื่อมโยงเป็นหนึ่งเดียวกัน ให้มีสุขภาพที่ดีแบบองค์รวม
น.ส.ไตรศุลี กล่าวว่า สําหรับประชาชนในพื้นที่ต่างๆ สามารถติดตามประกาศจากสถานีพัฒนาที่ดินในพื้นที่ เพื่อเข้าร่วมกิจกรรมวันดินโลก โดยจะมีกิจกรรม อาทิ นิทรรศการเฉลิมพระเกียรติ “นักวิทยาศาสตร์ดินเพื่อมนุษยธรรม” แสดงหลักการของแนวพระราชดําริด้านดินที่ช่วยแก้ไขปัญหาดินของแต่ละพื้นที่ , นิทรรศการวันดินโลก เช่น ความเป็นมาของวันดินโลก ความสําคัญของดินต่อการผลิตอาหาร , การประชุม เสวนา บรรยายพิเศษ โดยนักวิชาการ หรือเกษตรกรตัวอย่างที่ประสบ ความสําเร็จ , การจัดตลาดนัดสินค้าเกษตร , การจัด workshop DIY ทําของใช้ ของที่ระลึกที่มีดินเป็นส่วนประกอบ
รัฐบาลไทย-ข่าวทำเนียบรัฐบาล-คำกล่าวน้อมรำลึกในพระมหากรุณาธิคุณ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร  มหาภูมิพลอดุลยเดชมหาราช บรมนาถบพิตร
วันจันทร์ที่ 5 ธันวาคม 2565
คํากล่าวน้อมรําลึกในพระมหากรุณาธิคุณ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร  มหาภูมิพลอดุลยเดชมหาราช บรมนาถบพิตร
คํากล่าวน้อมรําลึกในพระมหากรุณาธิคุณ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ วันจันทร์ที่ 5 ธันวาคม พุทธศักราช 2565 เวลา 08.30 น. ณ ท้องสนามหลวง
คํากล่าวน้อมรําลึกในพระมหากรุณาธิคุณ
เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ
วันจันทร์ที่ 5 ธันวาคม พุทธศักราช 2565 เวลา 08.30 น. ณ ท้องสนามหลวง
----------------------------------
เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติในวันนี้ ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ข้าราชการ และพสกนิกรชาวไทยทุกหมู่เหล่า ต่างน้อมจิตมั่นร้อยรวมดวงใจเป็นหนึ่งเดียวกัน เพื่อแสดงความจงรักภักดีและน้อมรําลึกในพระมหากรุณาธิคุณอันหาสุดมิได้
ตลอดระยะเวลา 70 ปี แห่งการครองราชย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปฏิบัติตามพระราชปณิธาน ด้วยพระราชหฤทัยอันมุ่งมั่น ทรงครองแผ่นดินโดยธรรมเพื่อประโยชน์สุขของอาณาประชาราษฎร์โดยถ้วนหน้า ทรงปฏิบัติบําเพ็ญพระราชกรณียกิจนานัปการด้วยพระราชวิริยอุสาหะ เพื่อให้ทวยราษฎร์มีความผาสุกร่มเย็นและมีคุณภาพชีวิตที่ดีทรงค้นคิดวิธีคลี่คลายบรรเทาปัญหาของราษฎรผู้ยากไร้และผู้ด้อยโอกาส โดยเฉพาะอย่างยิ่ง ทรงพระกรุณาพระราชทาน “ศาสตร์แห่งพระราชา” เพื่อเป็นแนวทางให้ราษฎรพึ่งพาตนเองได้อย่างเข้มแข็งและยั่งยืน และใช้ผืนแผ่นดินให้เกิดประโยชน์สูงสุด ผลงานโครงการมากกว่า 4,000 โครงการ อันเกิดจากพระปรีชาสามารถของพระองค์ล้วนได้รับการยกย่องสดุดีพระเกียรติคุณทั้งภายในประเทศและจากนานานาประเทศว่าเป็นผลงานที่ทรงคุณค่าและอํานวยประโยชน์อย่างยิ่งแก่ผองผสกนิกรไทย ทั้งยังสร้างแรงบันดาลใจแก่ประเทศต่าง ๆ หลายประเทศ
ด้วยพระมหากรุณาธิคุณอันล้นพ้น ที่ทรงมีต่อปวงประชาประดุจดั่ง “พ่อของแผ่นดิน” พระองค์จึงสถิตอยู่ในดวงหทัยของพสกนิกรชาวไทยสนิทแนบแน่นตลอดมา ทรงเป็นมิ่งขวัญ เป็นกําลังใจ และกําลังศรัทธาของชาวไทยทุกหมู่เหล่า ปวงข้าพระพุทธเจ้าจึงขอร่วมจิต พร้อมน้อมแสดงความจงรักภักดี เทิดทูนพระองค์ไว้เหนือเกล้าเหนือกระหม่อมตราบนิจนิรันดร์
////////
รัฐบาลไทย-ข่าวทำเนียบรัฐบาล-​ปลัดฯ ณัฐพล สุดปลื้ม...ผู้ประกอบการ 1,200 ราย ขนสินค้าดี มีคุณภาพ มาจำหน่ายในราคาถูก ช่วยลดค่าครองชีพประชาชน
วันจันทร์ที่ 5 ธันวาคม 2565
​ปลัดฯ ณัฐพล สุดปลื้ม...ผู้ประกอบการ 1,200 ราย ขนสินค้าดี มีคุณภาพ มาจําหน่ายในราคาถูก ช่วยลดค่าครองชีพประชาชน
​ปลัดฯ ณัฐพล สุดปลื้ม...ผู้ประกอบการ 1,200 ราย ขนสินค้าดี มีคุณภาพ มาจําหน่ายในราคาถูก ช่วยลดค่าครองชีพประชาชน
เมื่อวันที่ 2 ธันวาคม 2565 ดร.ณัฐพล รังสิตพล ปลัดกระทรวงอุตสาหกรรม เยี่ยมผู้ประกอบการร้านค้าที่มาออกงานใหญ่แห่งปี อุตสาหกรรมแฟร์ ภายใต้แนวคิด “ซื้อของไทย ใช้ของดี สร้างอาชีพ เสริมธุรกิจที่ดีพร้อม” เพื่อต่อยอดผลสําเร็จของโครงการพัฒนาอาชีพเสริม เพิ่มรายได้ให้ชุมชนดีพร้อม ด้านการเสริมทักษะในการประกอบธุรกิจ ให้สามารถพึ่งพาตนเองและมีอาชีพใหม่ พร้อมทั้งระดมสุดยอดผู้ประกอบการภาคอุตสาหกรรมกว่า 1,200 ราย นําสินค้าดี มีคุณภาพ มาจําหน่ายในราคาถูก เพื่อช่วยลดค่าครองชีพของประชาชน อาทิ เสื้อผ้าและเครื่องแต่งกาย อาหารและเกษตรแปรรูป ของใช้ของตกแต่งบ้าน รวมถึงการเปิดตลาดไอเดียสําหรับประชาชน เพื่อสร้างแรงบันดาลใจและต่อยอดการประกอบธุรกิจที่มั่นคง โดยงานจะจัดถึงวันที่ 4 ธันวาคม 2565 ณ อาคารเอ็กซิบิชั่น ฮอลล์ 9 - 12 ศูนย์แสดงสินค้าและการประชุมอิมแพ็ค เมืองทองธานี
รัฐบาลไทย-ข่าวทำเนียบรัฐบาล-​เชิญชวนประชาชนเที่ยวงานกาชาดแบบไฮบริด ระหว่างวันที่ 8 - 18 ธ.ค 65 ณ สวนลุมพินีและออนไลน์ กรมการกงสุลจัดบริการทำพาสปอรต์นอกสถานที่
วันจันทร์ที่ 5 ธันวาคม 2565
​เชิญชวนประชาชนเที่ยวงานกาชาดแบบไฮบริด ระหว่างวันที่ 8 - 18 ธ.ค 65 ณ สวนลุมพินีและออนไลน์ กรมการกงสุลจัดบริการทําพาสปอรต์นอกสถานที่
​เชิญชวนประชาชนเที่ยวงานกาชาดแบบไฮบริด ระหว่างวันที่ 8 - 18 ธ.ค 65 ณ สวนลุมพินีและออนไลน์ กรมการกงสุลจัดบริการทําพาสปอรต์นอกสถานที่
วันนี้ 5 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เชิญชวนประชาชนเที่ยวงานกาชาดประจําปี 2565 ภายใต้แนวคิด “9 ทศวรรษใต้ร่มพระบารมี สดุดีสภานายิกาสภากาชาดไทย” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา และทรงดํารงตําแหน่งสภานายิกาสภากาชาดไทยครบ 66 ปี โดยมีกิจกรรมที่พลาดไม่ได้ ได้แก่ กิจกรรมเฉลิมพระเกียรติ การปลูกต้นไม้ออนไลน์ การจําหน่ายสินค้าออนไลน์ผ่านระบบ e-Commerce แต่ง Avatar ชมมินิคอนเสิร์ตรูปแบบ 360 องศา Game center และ Event passport ลุ้นทองคํา การตรวจดวงชะตาพยากรณ์ออนไลน์ และร่วมบริจาคเงินเป็นผู้ให้กับสภากาชาดไทยผ่านการดําเนินภารกิจเพื่อช่วยเหลือประชาชนต่อไป
นอกจากนี้ยังมีกิจกรรมต่าง ๆ อีกมากมายจากภาครัฐ และภาคเอกชน อาทิเช่น กรมการกงสุล บริการทําพาสปอร์ตนอกสถานที่ในงานกาชาดประจําปี 2565 ระหว่างวันที่ 8 - 18 ธันวาคม 2565 เวลา 13.00 - 20.00 น. ที่บูธกระทรวงการต่างประเทศ สวนลุมพินี บริเวณประตู 3 ฝั่งถนนพระราม โดยรับ Walk in วันละ 70 คิว (10 คิว/ ชั่วโมง) รับคิวกลุ่มแรก ตั้งแต่เวลา 13.00 น. เป็นต้นไป โดยให้บริการเฉพาะหนังสือเดินทางประเภทบุคคลทั่วไปเท่านั้น (ไม่รวมเล่มทูต/ราชการ/พระภิกษุ/ฮัจญ์) มีค่าธรรมเนียม 1,500 บาท (เล่ม 10 ปี) และ 1,000 บาท (เล่ม 5 ปี) โดยจัดส่งเล่มทางไปรษณีย์ (EMS) มีค่าบริการ 40 บาท (ไม่เกิน 3-5 วันทําการ) ทั้งนี้ ผู้ทําพาสปอร์ตอายุ 20 ปีขึ้นไป ใช้บัตรประชาชนและพาสปอร์ตเล่มเดิม ส่วนอายุต่ํากว่า 20 ปี บิดามารดาต้องมาด้วย ดูเอกสารทําพาสปอร์ต สแกน QR Codeตามภาพ สอบถาม Call Center กรมการกงสุล โทร.02-572-8442
ในส่วนของหน่วยงานภายในสภากาชาดไทย ยังเปิดรับบริจาคโลหิตตั้งแต่เวลา 17.00-21.00 น. และรับบริจาคดวงตา อวัยวะ พร้อมทั้งจําหน่ายยาจุฬาโอสถที่บูธแสดงกิจกรรมสภากาชาดไทย โรงพยาบาลจุฬาลงกรณ์ อีกด้วย
นางสาวรัชดา กล่าวว่า งานกาชาดประจําปี 2565 จัดงานในรูปแบบ Hybrid Event ผสมผสานระหว่างการจัดงานในรูปแบบ On Ground ณ สวนลุมพินี และการจัดงานในรูปแบบ Online ผ่านทาง www.งานกาชาด.com สําหรับผู้ที่ไม่สามารถเดินทางมาที่สวนลุมพินีได้ เพื่อให้สอดคล้องกับวิถีชีวิตแบบ New Normal ที่เปลี่ยนไปของประชาชน แต่ยังคงไว้ซึ่งอัตลักษณ์ของงานกาชาดประจําปี โดยประชาชนสามารถเที่ยวชมงานกาชาดประจําปี 2565 ได้ตั้งแต่เวลา 11.00-22.00 น. ส่วนทางแพลตฟอร์มออนไลน์สามารถเข้าชมได้ตลอด 24 ชั่วโมง ขอเชิญชวนเที่ยวงานกาชาดประจําปี 2565 ร่วมกันรณรงค์ให้เดินทางโดยรถสาธารณะขนส่งมวลชนเพื่อความสะดวก และให้ผู้มาเที่ยวงานกาชาด นํากระเป๋าผ้าหรือถุงผ้ามาด้วยเพื่อลดการใช้พลาสติก โฟม ลดปริมาณขยะในงานกาชาด และเที่ยวชมงานในแพลตฟอร์มงานกาชาดออนไลน์
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ ลงพื้นที่ตรวจติดตามสถานการณ์น้ำภายใต้โครงการอ่างเก็บน้ำแม่มอก
วันจันทร์ที่ 5 ธันวาคม 2565
รองปลัดกระทรวงเกษตรและสหกรณ์ ลงพื้นที่ตรวจติดตามสถานการณ์น้ําภายใต้โครงการอ่างเก็บน้ําแม่มอก
รองปลัดกระทรวงเกษตรและสหกรณ์ ลงพื้นที่ตรวจติดตามสถานการณ์น้ําภายใต้โครงการอ่างเก็บน้ําแม่มอก และให้กําลังใจเจ้าหน้าที่ผู้ปฏิบัติงานในพื้นที่จังหวัดสุโขทัย
วันอาทิตย์ที่ 4 ธันวาคม พ.ศ. 2565 เวลา 13.30 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้ลงพื้นที่ตรวจติดตามสถานการณ์น้ําอ่างเก็บน้ําแม่มอก โดยมีนายวีระพันธ์ ปาต๊ะวงค์ นายช่างชลประทาน โครงการอ่างเก็บน้ําแม่มอก และคณะ ให้การต้อนรับ
โครงการอ่างเก็บน้ําแม่มอก ขึ้นตรงกับฝ่ายส่งน้ําและบํารุงรักษาที่ 2 โครงการชลประทานสุโขทัย สํานักงานชลประทานที่ 4 จังหวัดกําแพงเพชร มีพื้นที่เขตรับผิดชอบด้านระบบชลประทานเพื่อช่วยเหลือเกษตรกร พื้นที่รวม ประมาน 74,500 ไร่เศษ ดังนี้
1. พื้นที่ อําเภอเถิน จังหวัดลําปาง
2. พื้นที่ จังหวัดสุโขทัย จํานวน 3 อําเภอ ได้แก่ อําเภอทุ่งเสลี่ยม อําเภอสวรคโลก อําเภอศรีสําโรง
อ่างเก็บน้ําแม่มอก เป็นอ่างสันดิน มีความยาวสันอ่าง 1,800 เมตร มีพื้นที่รับน้ํา ประมาณ 2,000 ไร่ มีความจุปริมาณ 110 ,000,000 ลบ.ม. สถานการณ์น้ําในอ่างปัจจุบันในปี พ.ศ. 2565 นี้ มีปริมาณน้ําเก็บกักอยู่ที่ 107,760,000 ลบ.ม. คิดเป็น 97.96% และได้ระบายแจกจ่ายน้ําให้แก่เกษตรในพื้นที่รับผิดชอบในปริมาณ 1,000,000 ลบ.ม.ต่อวัน ซึ่งคาดว่าปริมาณน้ําที่จัดส่งมีเพียงพอที่จะให้บริการเกษตรกรเพื่อใช้ในการทําการเกษตรสําหรับฤดูกาลนี้
รัฐบาลไทย-ข่าวทำเนียบรัฐบาล-กระทรวงคมนาคมร่วมกิจกรรมเนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันจันทร์ที่ 5 ธันวาคม 2565
กระทรวงคมนาคมร่วมกิจกรรมเนื่องในวันคล้ายวันพระราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันชาติ และวันพ่อแห่งชาติ 5 ธันวาคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม พร้อมด้วย นายอธิรัฐ รัตนเศรษฐ นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม และนายชยธรรม์ พรหมศร ปลัดกระทรวงคมนาคม ได้เข้าร่วมพิธีทําบุญตักบาตรถวายพระราชกุศล วางพานพุ่มดอกไม้และถวายบังคม โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี และมีคณะรัฐมนตรี ผู้บริหารหน่วยงานภาครัฐและเอกชน ร่วมพิธีฯ ในวันที่ 5 ธันวาคม 2565 ณ ท้องสนามหลวง
ตามที่รัฐบาลได้กําหนดจัดกิจกรรมเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 ประกอบด้วย พิธีทําบุญตักบาตรถวายพระราชกุศล พิธีวางพานพุ่มดอกไม้และพิธีถวายบังคม โดยส่วนกลางจัด ณ ท้องสนามหลวง เพื่อน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร กระทรวงคมนาคม โดย นายศักดิ์สยาม ชิดชอบ รัฐมนตรีว่าการกระทรวงคมนาคม พร้อมด้วย นายอธิรัฐ รัตนเศรษฐ นายวีรศักดิ์ หวังศุภกิจโกศล รัฐมนตรีช่วยว่าการกระทรวงคมนาคม และนายชยธรรม์ พรหมศร ปลัดกระทรวงคมนาคม ได้เข้าร่วมพิธีทําบุญตักบาตรถวายพระราชกุศล และวางพานพุ่มดอกไม้ในพิธีวางพานพุ่มดอกไม้และถวายบังคม เพื่อน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ตลอดรัชสมัยของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปกครองอาณาประชาราษฎร์ด้วยทศพิธราชธรรม และทรงบําเพ็ญพระราชกรณียกิจอเนกประการ เพื่อวางรากฐานการพัฒนาประเทศให้มีความเจริญก้าวหน้าอย่างมั่นคง เป็นที่ประจักษ์ชัดแจ้งจวบจนกาลปัจจุบัน
รัฐบาลและทุกภาคส่วน ได้กําหนดจัดกิจกรรมเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 เพื่อน้อมรําลึกในพระมหากรุณาธิคุณที่ทรงปฏิบัติพระราชกรณียกิจนานัปการ เพื่อประโยชน์สุขแห่งปวงพสกนิกร โครงการในพระราชดําริน้อยใหญ่ก่อให้เกิดประโยชน์อย่างอเนกอนันต์แก่ประเทศชาติ ทั้งได้พระราชทานหลักปรัชญาเศรษฐกิจพอเพียงเพื่อเป็นแนวทางให้อาณาประชาราษฎร์ได้ดําเนินชีวิตโดยใช้ความรู้และสติปัญญาเป็นภูมิคุ้มกัน อีกทั้งยังก่อให้เกิดประโยชน์แก่ประชาชนของประเทศต่าง ๆ ได้น้อมนําแนวทางพระราชทานไปปฏิบัติ พระเกียรติคุณแผ่ไพศาลขจรขจายไปทั่วทิศานุทิศ
ทั้งนี้ กระทรวงคมนาคม ได้จัดทํานิทรรศการเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ วันชาติ และวันพ่อแห่งชาติ ประจําปี 2565 ในรูปแบบนิทรรศการออนไลน์ พร้อมทั้งจัดตั้งโต๊ะหมู่ประดิษฐานพระบรมฉายาลักษณ์ พร้อมเครื่องราชสักการะ (เครื่องทองน้อย) บริเวณห้องโถงอาคาร 1 กระทรวงคมนาคม เพื่อให้ผู้บริหาร ข้าราชการ เจ้าหน้าที่ของกระทรวงคมนาคม และประชาชนที่มาติดต่อราชการได้ร่วมน้อมรําลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสนี้ด้วย
รัฐบาลไทย-ข่าวทำเนียบรัฐบาล-ปลัดณัฐพลฯ ร่วมงานพระราชทานเพลิงสมเด็จพระวันรัต
วันศุกร์ที่ 2 ธันวาคม 2565
ปลัดณัฐพลฯ ร่วมงานพระราชทานเพลิงสมเด็จพระวันรัต
ปลัดณัฐพลฯ ร่วมงานพระราชทานเพลิงสมเด็จพระวันรัต
วันที่ 1 ธันวาคม 2565 ดร.ณัฐพล รังสิตพล ปลัดกระทรวงอุตสาหกรรมเข้าร่วมงานพิธีพระราชทานเพลิงศพสมเด็จพระวันรัต (จุนท์ พรหมคุตโต) กรรมการมหาเกรสมาคม ผู้ปฏิบัติหน้าที่แทนเจ้าคณะใหญ่คณะธรรมยุตเจ้าอาวาสวัดบวรนิเวศวิหาร ณ เมรุหลวงหน้าพลับพลาอิศริยาภรณ์ วัดเทพศิรินทราวาส
รัฐบาลไทย-ข่าวทำเนียบรัฐบาล-​PM hands down policy on EVs industry to ensure balance between economic growth and environmental protection
วันศุกร์ที่ 2 ธันวาคม 2565
​PM hands down policy on EVs industry to ensure balance between economic growth and environmental protection
​PM hands down policy on EVs industry to ensure balance between economic growth and environmental protection
December 2, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has handed down a policy to promote Thailand as EV manufacturing base through green investment, and instructed concerned agencies to incorporate environmental goals in their operation, in line with the Government’s policy on EVs and renewable energy, toward carbon neutrality.
The Government strives to promote green energy and economic growth, and to develop the country’s EV industry through implementation of the [emailprotected] campaign, which aims to boost manufacturing capacity of EVs by 30% by 2030, in order for Thailand to become ASEAN’s EV manufacturing hub. The private sector has, so far, welcomed these policy and direction, as seen in an increase of foreign investment in the country’s EV industry.
According to Arthur D. Little (ADL)’s article on its website: https://www.adlittle.com/ on 2022 Global Electric Mobility Readiness Index (GEMRIX), Thailand ranks 9 and is categorized as “Emerging EV Market” with the score between 40-60. Comparing to the year 2018, in which Thailand was ranked 13th, the country has shown a number of positive developments, including the Government’s incentives that would accelerate growth in EVs industry. ADL noted Thailand’s potential to become leader in EV manufacturing at the regional level despite some challenges.
The Government Spokesperson thanked all concerned sectors, on behalf of the Government, for their contribution to make Thailand one of the world’s emerging EV markets. The Government stands ready to provide support and accommodate consumers’ increasing demand for EVs in the years to come, and to exchange views with stakeholders on excellent practices and investment expansion to promote research and innovation that ensure balance between economic growth and environmental protection.
รัฐบาลไทย-ข่าวทำเนียบรัฐบาล-ก.อุตฯ รับรางวัล“หน่วยงานคุณภาพด้านการใช้ธรรมาภิบาลข้อมูลภาครัฐ” (Data Governance) จาก นายกรัฐมนตรี
วันศุกร์ที่ 2 ธันวาคม 2565
ก.อุตฯ รับรางวัล“หน่วยงานคุณภาพด้านการใช้ธรรมาภิบาลข้อมูลภาครัฐ” (Data Governance) จาก นายกรัฐมนตรี
ก.อุตฯ รับรางวัล“หน่วยงานคุณภาพด้านการใช้ธรรมาภิบาลข้อมูลภาครัฐ” (Data Governance) จาก นายกรัฐมนตรี
เมื่อวันที่ 30 พฤศจิกายน 2565 นายเดชา จาตุธนานันท์ ผู้ตรวจราชการกระทรวงอุตสาหกรรม เป็นผู้แทนกระทรวงอุตสาหกรรมรับมอบรางวัล “หน่วยงานคุณภาพด้านการใช้ธรรมาภิบาลข้อมูลภาครัฐ” (Data Governance) จาก พลเอกประยุทธ์ จันทร์โอชา นายกรัฐมนตรี ในงานมอบรางวัลรัฐบาลดิจิทัลประจําปี 2565 “Digital Government Awards 2022” จัดโดย สํานักงานพัฒนารัฐบาลดิจิทัล (องค์การมหาชน) หรือ DGA เพื่อให้เกียรติและเชิดชูหน่วยงานที่มีความมุ่งมั่นที่จะพัฒนาองค์กรไปสู่การเป็นรัฐบาลดิจิทัล และเป็นแบบอย่างที่ดีกับส่วนราชการและหน่วยงานรัฐต่อไป ณ ตึกสันติไมตรี ทําเนียบรัฐบาล
โดยนายกรัฐมนตรี ได้แสดงความยินดีกับหน่วยงานที่ได้รับรางวัลรัฐบาลดิจิทัลประจําปี 2565 จํานวนทั้งสิ้น 53 รางวัล ที่มีความมุ่งมั่นตั้งใจในการปรับเปลี่ยนหน่วยงานสู่การเป็นรัฐบาลดิจิทัล จนส่งผลให้อันดับดัชนีชี้วัดระดับสากล Waseda-IAC World Digital Government Ranking ประเทศไทยขึ้นมาอยู่อันดับที่ 22 จาก 64 ประเทศทั่วโลก ในปี 2021
รัฐบาลไทย-ข่าวทำเนียบรัฐบาล-"ทิพานัน" เผยรัฐบาล “พล.อ.ประยุทธ์” จ่ายเงินรอบ 2 ให้ชาวนาวันนี้ 204,471 ราย  รวม 1,780 ล้านผ่าน ธ.ก.ส. พร้อมติดตามการจ่ายตรงเงินช่วยเกษตรกรผู้ปลูกข้าว กว่า 4.29 ล้านราย
วันศุกร์ที่ 2 ธันวาคม 2565
"ทิพานัน" เผยรัฐบาล “พล.อ.ประยุทธ์” จ่ายเงินรอบ 2 ให้ชาวนาวันนี้ 204,471 ราย  รวม 1,780 ล้านผ่าน ธ.ก.ส. พร้อมติดตามการจ่ายตรงเงินช่วยเกษตรกรผู้ปลูกข้าว กว่า 4.29 ล้านราย
"ทิพานัน" เผยรัฐบาล “พล.อ.ประยุทธ์” จ่ายเงินรอบ 2 ให้ชาวนาวันนี้ 204,471 ราย  รวม 1,780 ล้านผ่าน ธ.ก.ส. พร้อมติดตามการจ่ายตรงเงินช่วยเกษตรกรผู้ปลูกข้าว กว่า 4.29 ล้านราย ให้ถึงมืออย่างรวดเร็วโปร่งใส
วันที่ 2 ธันวาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า เนื่องจากสถานการณ์ภัยธรรมชาติและผลกระทบจากการแพร่ระบาดของเชื้อไวรัสโควิด-19 ส่งผลกระทบต่อพี่น้องเกษตรกรผู้ปลูกข้าว พล.อ.ประยุทธ์ จันทร์โอชา นายกรัฐมนตรี มีความห่วงใยในปัญหาที่เกิดขึ้น จึงได้มอบนโยบายและติดตามหน่วยงานที่เกี่ยวข้องช่วยเหลือเกษตรกร ตามมติคณะรัฐมนตรีเมื่อวันที่ 15 พฤศจิกายน 2565 และมติคณะกรรมการธนาคารเพื่อการเกษตรและสหกรณ์การเกษตร หรือ ธ.ก.ส. เมื่อวันที่ 21 พฤศจิกายน 2565 เห็นชอบให้ ธ.ก.ส.ดําเนินมาตรการช่วยเหลือผ่านโครงการสนับสนุน ค่าบริหารจัดการ และ พัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 ซึ่งจะจ่ายตรงให้กับเกษตรกร ที่ขึ้นทะเบียนผู้ปลูกข้าว กับ กรมส่งเสริมการเกษตร กระทรวงเกษตรและสหกรณ์ ปีการผลิต 2565/66 ในอัตราไร่ละ 1,000 บาท สูงสุดไม่เกิน 20 ไร่ หรือ 20,000 บาท โดยโอนเงินรอบแรกไปแล้ว เมื่อช่วงวันที่ 24-28 พฤศจิกายน 2565 ที่ผ่านมา จํานวนกว่า 50,615 ล้านบาท มีผู้ได้รับประโยชน์จํานวนกว่า 4.29 ล้านราย
น.ส.ทิพานัน กล่าวว่า วันนี้จะมีการโอนเงินจากนโยบายช่วยเหลือชาวนาจากรัฐบาล พล.อ.ประยุทธ์ ผ่านทาง ธ.ก.ส. รอบที่ 2 ให้กับเกษตรกรผู้ปลูกข้าวทั่วประเทศอีก จํานวน 204,471 ราย เป็นจํานวนเงินกว่า 1,780 ล้านบาท ซึ่งจะเป็นกําลังใจและเป็นทุนให้เกษตรกรผู้ปลูกข้าวในการพัฒนาคุณภาพผลผลิต เพื่อให้มีโอกาสขายข้าวในราคาที่สูงขึ้น เพื่อยกระดับรายได้ให้กับเกษตรกรผู้ปลูกข้าว และก้าวสู่เกษตรมูลค่าสูงภายใต้การพัฒนาเศรษฐกิจแบบ BCG สอดคล้องกับเป้าหมายและแนวทางการพัฒนาตามยุทธศาสตร์ชาติ
ซึ่งนอกจากโครงการสนับสนุน ค่าบริหารจัดการ และ พัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 แล้ว ยังมีโครงการประกันรายได้เกษตรกรผู้ปลูกข้าว ปีการผลิต 2565/66 โครงการสินเชื่อชะลอการขายข้าวเปลือกนาปี ปีการผลิต 2565/66 และโครงการสินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกร ปีการผลิต 2565/66 ด้วย
“จะเห็นได้ว่าพล.อ.ประยุทธ์มุ่งมั่นช่วยเหลือและทําจริง ตั้งใจจริง เน้นย้ําเสมอเรื่องต้องเงินถึงมือชาวนาทุกบาท ทุกขั้นตอนต้องโปร่งใสตรวจสอบได้ ตามที่ได้ให้ความสําคัญกับการแก้ไขปัญหาเกษตรกรผู้ปลูกข้าวมาโดยตลอด ทั้งออกมาตรการต่างๆเพื่อช่วยเสริมสภาพคล่อง ประคองสถานการณ์เฉพาะหน้าให้กับเกษตรกรผู้ปลูกข้าว เป็นการแก้ไขปัญหาที่ตรงจุดถึงมือ และยังวางแนวทางในการแก้ไขปัญหาแบบบูรณาการในระยะยาว ดูแลให้มีความมั่นคงทางรายได้ และทําให้พี่น้องเกษตรกรผู้ปลูกข้าวมีความเป็นอยู่ที่ดีขึ้นอย่างยั่งยืน ก้าวทันการเปลี่ยนแปลงของโลก ”น.ส.ทิพานัน กล่าว
รัฐบาลไทย-ข่าวทำเนียบรัฐบาล-EXIM BANK ยืนยันตรึงอัตราดอกเบี้ยเงินกู้ต่ำสุดในระบบให้นานที่สุด ตอกย้ำจุดยืน “กล้า พัฒนาเพื่อคนไทย”
วันศุกร์ที่ 2 ธันวาคม 2565
EXIM BANK ยืนยันตรึงอัตราดอกเบี้ยเงินกู้ต่ําสุดในระบบให้นานที่สุดตอกย้ําจุดยืน “กล้า พัฒนาเพื่อคนไทย”
จากที่ประชุมคณะกรรมการนโยบายการเงิน (กนง.) มีมติปรับขึ้นอัตราดอกเบี้ยนโยบาย EXIM BANK ตรึงอัตราดอกเบี้ยเงินกู้ไว้ให้นานที่สุดในอัตรา Prime Rate 5.75% ต่อปี ซึ่งเป็นอัตราดอกเบี้ยเงินกู้ลูกค้ารายย่อยชั้นดีที่ต่ําที่สุดในระบบ
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า จากที่ประชุมคณะกรรมการนโยบายการเงิน (กนง.) มีมติปรับขึ้นอัตราดอกเบี้ยนโยบาย 0.25% ต่อปีจาก 1.00% เป็น 1.25% ต่อปี EXIM BANK ในฐานะสถาบันการเงินเฉพาะกิจของรัฐที่มีภารกิจขับเคลื่อนยุทธศาสตร์การค้าและการลงทุนระหว่างประเทศ ยังตอกย้ําจุดยืน “EXIM BANK กล้า พัฒนาเพื่อคนไทย” ด้วยการตรึงอัตราดอกเบี้ยเงินกู้ไว้ให้นานที่สุดในอัตรา Prime Rate 5.75% ต่อปี ซึ่งเป็นอัตราดอกเบี้ยเงินกู้ลูกค้ารายย่อยชั้นดีที่ต่ําที่สุดในระบบ ควบคู่กับการจัดให้มีมาตรการช่วยเหลือและโปรโมชันพิเศษอย่างต่อเนื่อง สอดคล้องกับสถานการณ์เศรษฐกิจทั้งในและต่างประเทศและตอบสนองนโยบายของรัฐบาลในการแบ่งเบาภาระลูกค้าและผู้ประกอบการไทย โดยเฉพาะคนตัวเล็กในกลุ่มเศรษฐกิจฐานรากและ SMEs ให้สามารถอยู่รอดและดําเนินธุรกิจได้ รวมทั้งสนับสนุนให้ผู้ประกอบการไทยสามารถเริ่มต้นหรือขยายธุรกิจการค้าการลงทุนในเวทีโลกได้อย่างมั่นใจและเพิ่มขึ้นอย่างต่อเนื่อง ขับเคลื่อนการพัฒนาภาคอุตสาหกรรมและประเทศไทยอย่างยั่งยืน ท่ามกลางปัจจัยท้าทายที่อาจส่งผลกระทบต่อต้นทุนและโอกาสทางธุรกิจของผู้ประกอบการไทยในโลกยุค Next Normal
1 ธันวาคม 2565
ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4110-4
รัฐบาลไทย-ข่าวทำเนียบรัฐบาล-รมว.แรงงาน นำผู้บริหาร ข้าราชการกระทรวงแรงงาน น้อมรำลึกในพระมหากรุณาธิคุณในหลวงรัชกาลที่ 9 เนื่องในวันคล้ายวันพระบรมราชสมภพ วันชาติ และวันพ่อแห่งชาติ5 ธันวาคม 2565
วันศุกร์ที่ 2 ธันวาคม 2565
รมว.แรงงาน นําผู้บริหาร ข้าราชการกระทรวงแรงงาน น้อมรําลึกในพระมหากรุณาธิคุณในหลวงรัชกาลที่ 9 เนื่องในวันคล้ายวันพระบรมราชสมภพ วันชาติ และวันพ่อแห่งชาติ5 ธันวาคม 2565
รมว.แรงงาน นําผู้บริหาร ข้าราชการกระทรวงแรงงาน น้อมรําลึกในพระมหากรุณาธิคุณในหลวงรัชกาลที่ 9 เนื่องในวันคล้ายวันพระบรมราชสมภพ วันชาติ และวันพ่อแห่งชาติ5 ธันวาคม 2565
วันที่2ธันวาคม2565เวลา08.30น.นายสุชาติชมกลิ่นรัฐมนตรีว่าการกระทรวงแรงงานเป็นประธานในพิธีถวายราชสักการะเนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติ5ธันวาคม2565โดยมีผู้บริหารระดับสูงข้าราชการและเจ้าหน้าที่หน่วยงานในสังกัดกระทรวงแรงงานเข้าร่วมโดยพร้อมเพรียงกันณห้องประชุมกระทรวงแรงงานชั้น5อาคารกระทรวงแรงงาน
สําหรับกิจกรรมเทิดพระเกียรติ
วันคล้ายวันพระบรมราชสมภพพระบาทสมเด็จพระบรมชนกาธิเบศมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติ5ธันวาคม2565ในครั้งนี้กระทรวงแรงงานยังได้มีการบรรยายพิเศษ“ประวัติศาสตร์ชาติไทยและพระราชประวัติพระบุญญาธิการ
พระอัจฉริยภาพและพระราชกรณียกิจในพระบาทสมเด็จพระเจ้าอยู่หัวรัชกาลที่10”โดยได้รับเกียรติจากวิทยากรหลักสูตรจิตอาสา904โรงเรียนจิตอาสาพระราชทาน:นายกองโทธารณาคชเสนีและว่าที่ร้อยตรีน้ําเพ็ชรคชเสนีสัตยารักษ์ซึ่งกิจกรรมดังกล่าวแสดงออกถึงความจงรักภักดีต่อสถาบันพระมหากษัตริย์เพื่อถวายเป็นพระราชกุศลและน้อมรําลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรที่ทรงปฏิบัติพระราชกรณียกิจนานัปการเพื่อประโยชน์สุขแห่งปวงพสกนิกร
+++++++++++++++++++
กองเผยแพร่และประชาสัมพันธ์
2ธันวาคม2565
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เดินหน้าผลักดันไทยสู่ฐานการผลิตรถ EV ในภูมิภาค พร้อมเร่งผนวกเป้าหมายด้านสิ่งแวดล้อมให้สอดคล้องกับทิศทางสู่นโยบายความเป็นกลางทางคาร์บอน และนโยบาย EV
วันศุกร์ที่ 2 ธันวาคม 2565
โฆษกรัฐบาลเผย นายกฯ เดินหน้าผลักดันไทยสู่ฐานการผลิตรถ EV ในภูมิภาค พร้อมเร่งผนวกเป้าหมายด้านสิ่งแวดล้อมให้สอดคล้องกับทิศทางสู่นโยบายความเป็นกลางทางคาร์บอน และนโยบาย EV
โฆษกรัฐบาลเผย นายกฯ เดินหน้าผลักดันไทยสู่ฐานการผลิตรถ EV ในภูมิภาค พร้อมเร่งผนวกเป้าหมายด้านสิ่งแวดล้อมให้สอดคล้องกับทิศทางสู่นโยบายความเป็นกลางทางคาร์บอน และนโยบาย EV และพลังงานทดแทน
วันนี้ (2 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า ด้วยนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่วางแนวทางในการพัฒนาประเทศให้ไทยเป็นฐานการผลิตอุตสาหกรรมยานยนต์ไฟฟ้า หรืออีวี (EV) และมีการลงทุนที่เป็นมิตรกับสิ่งแวดล้อม พร้อมกันนี้ นายกรัฐมนตรีได้ให้แนวทางหน่วยงานที่เกี่ยวข้องเร่งผนวกเป้าหมายด้านสิ่งแวดล้อมให้สอดคล้องกับทิศทางสู่นโยบายความเป็นกลางทางคาร์บอน และความสอดคล้องเชิงนโยบายกับนโยบาย EV และพลังงานทดแทน
โฆษกประจําสํานักนายกรัฐมนตรีกล่าวว่า รัฐบาลเร่งผลักดันแนวทางพลังงานและการเติบโตทางเศรษฐกิจที่เป็นสีเขียว รวมทั้งเร่งการพัฒนาอุตสาหกรรมยานยนต์ไฟฟ้า (EV) ผ่านนโยบาย [emailprotected] เพื่อให้ไทยเป็นฐานการผลิตยานยนต์ไฟฟ้าในภูมิภาคอาเซียน โดยภาคเอกชนตอบรับนโยบายและแนวทางสนับสนุนดังกล่าวของรัฐบาลเป็นอย่างดี มีนักลงทุนต่างชาติเดินทางเข้ามาลงทุนในอุตสาหกรรมยานยนต์ไฟฟ้า (EV) ในประเทศไทยมากขึ้น
โดยบทวิจัยล่าสุดของ Arthur D. Little (ADL) บริษัทที่ปรึกษาระดับโลก (https://www.adlittle.com/en/insights/report/global-electric-mobility-readiness-index-gemrix-2022) เปิดเผย ‘ดัชนีชี้วัดความพร้อมด้านการขับเคลื่อนด้วยระบบไฟฟ้าทั่วโลก (Global Electric Mobility Readiness Index - GEMRIX)’ ประจําปี 2022 ว่า ไทยอยู่ในลําดับที่ 9 และถูกจัดอยู่ในกลุ่มประเทศ ‘ตลาด EV กําลังเติบโต’ (Emerging EV Markets) มีคะแนนระหว่าง 40 - 60 คะแนน ซึ่งการสํารวจก่อนหน้าในปี 2018 ไทยอยู่ในอันดับที่ 13 แสดงให้เห็นว่า ในระยะเวลา 4 ปี ไทยมีพัฒนาการไปในทางบวกหลายอย่าง อาทิ นโยบายสนับสนุนที่เหมาะสมต่าง ๆ ของรัฐบาล เพื่อใช้รองรับอุตสาหกรรม EV และวิถีใหม่ของผู้บริโภค ซึ่ง ADL ยังมองและเชื่อมั่นว่า ไทยจะยังสามารถเป็นผู้นําด้านการผลิต EV ในระดับภูมิภาคได้ แม้จะยังมีความท้าทายบางประการอยู่อีก
“รัฐบาลขอบคุณทุกภาคส่วนที่เกี่ยวข้องที่ได้ทําให้อุตสาหกรรมรถ EV ของไทยอยู่ในช่วงเติบโต ซึ่งรัฐบาลพร้อมสนับสนุน และออกนโบายที่เหมาะสม เพื่ออํานวยความสะดวกให้ทุกภาคส่วนที่เกี่ยวข้องในอุตสาหกรรม เตรียมการรองรับความต้องการวิถีใหม่และเพิ่มมากขึ้นของผู้บริโภคในอนาคต โดยรัฐบาลพร้อมเดินหน้า รับฟังและแลกเปลี่ยนความคิดเห็นจากทุกภาคส่วนถึงแนวปฏิบัติที่เป็นเลิศ รวมถึงขยายการลงทุนเพื่อส่งเสริมนวัตกรรมและการวิจัยด้านความยั่งยืนและสิ่งแวดล้อม เพื่อความสมดุลของการเติบโตทางเศรษฐกิจแต่ลดผลกระทบต่อสิ่งแวดล้อม” นายอนุชา กล่าว